**Viața flăcării**

*Casian Maftei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ai apărut când lumea din mine

se aștepta mai puțin,

Și am crezut că ești vis,

că un pahar cu vin

M-a purtat pe un tărâm,

unde nu ai nevoie de aripi, ca să zbori;

Că aburii din el

m-au rătăcit cu totul, printre nori.

Să știi, femeie, că tu, cu vraja ta,

tu, poți salva corăbii, din ochii furibunzi

Ai mărilor turbate de-ntuneric, dar poți,

cu-n simplu gest, să și ucizi,

Și să topești, în flacăra iubirii,

de-a valma, inimi,

Și oase să sfărâmi,

și-n ștreanguri, mâini legate să anini...

Ai intrat în lumea mea,

când uitasem să mai iubesc.

Am început din nou să visez,

și ai plecat în clipa când începusem...

Când începusem să-mi dau seama

că trăiesc.